
Text rozhodnutia
Súd: Krajský súd Banská Bystrica Spisová značka: 24S/118/2015 Identifikačné číslo súdneho spisu: 6015200849 Dátum vydania rozhodnutia: 02. 02. 2016 Meno a priezvisko sudcu, VSÚ: JUDr. Alena Antalová ECLI: ECLI:SK:KSBB:2016:6015200849.2 Opravné uznesenie Krajský súd v Banskej Bystrici v právnej veci žalobcu: Y. K., nar. XX. O. XXXX, V. č. XXXX/XX, XXX XX L., zast. F.. Z. K., V. XXXX/XX, XXX XX L., proti žalovanému: Sociálna poisťovňa, ústredie, ul. 29. augusta 8 a 10, 813 63 Bratislava, o preskúmanie zákonnosti rozhodnutia žalovaného číslo 37125-3/2015-BA zo dňa 28. mája 2015, o návrhu na opravu výroku rozsudku Krajského súdu v Banskej Bystrici č. k. 24S/118/2015-74 zo dňa 11. decembra 2015 takto r o z h o d o l : Rozsudok Krajského súdu v Banskej Bystrici č. k. 24S/118/2015-74 zo dňa 11. decembra 2015 v prvom výroku o p r a v u j e tak, že správne číslo rozhodnutia žalovaného je „37125-3/2015-BA“. o d ô v o d n e n i e : Krajský súd v Banskej Bystrici Rozsudkom č. k. 24S/118/2015-74 zo dňa 11. decembra 2015 rozhodol o žalobe žalobcu podanej dňa 03. júla 2015, ktorou sa domáhal preskúmania rozhodnutia žalovaného tak, že rozhodnutie žalovaného správneho orgánu a prvostupňového správneho orgánu zrušil podľa § 250j ods. 2 písm. a) Občianskeho súdneho poriadku (ďalej len „O.s.p.“) a vec vrátil žalovanému na ďalšie konanie. Žalobcovi náhradu trov konania nepriznal. Podaním doručeným súdu 25. januára 2016 žalovaný požiadal o opravu chyby v písaní vo výroku rozsudku, ktorá spočíva v čísle rozhodnutia žalovaného, a to „č.37125-3/2015-BA“ namiesto neprávne uvedeného „č.37123-3/2015-BA“. Podľa § 164 O.s.p. súd kedykoľvek aj bez návrhu opraví v rozhodnutí chyby v písaní a v počítaní, ako aj iné zrejmé nesprávnosti. O návrhu na opravu súd rozhodne do 30 dní od jeho podania. O oprave vydá opravné uznesenie, ktoré doručí účastníkom. Pritom môže odložiť vykonateľnosť rozsudku na čas, kým opravné uznesenie nenadobudne právoplatnosť. Súd na základe návrhu žalovaného opravil vo výroku rozsudku nesprávne uvedené číslo rozhodnutia žalovaného „37123-3/2015-BA“, hoci z administratívneho spisu i súdneho spisu vyplýva, že správne číslo rozhodnutia je : „37125-3/2015-BA“. Súd preto rozhodol s poukazom na § 164 O.s.p. tak, že správne číslo rozhodnutia žalovaného opravil na „37125-3/2015-BA“. Poučenie: Proti tomuto rozhodnutiu je prípustné odvolanie v lehote 15 dní odo dňa jeho doručenia, písomne, dvojmo, na tunajšom súde. V odvolaní sa má popri všeobecných náležitostiach (§ 42 ods. 3 O.s.p.) uviesť, proti ktorému rozhodnutiu smeruje, v akom rozsahu sa napáda, v čom sa toto rozhodnutie alebo postup súdu považuje za nesprávny a čoho sa odvolateľ domáha.

